Ясянец (Баранавіцкі раён)

Ясяне́ц (трансліт.: Jasianiec, руск.: Ясенец) — вёска ў Баранавіцкім раёне Брэсцкай вобласці. Уваходзіць у склад Гарадзішчанскага сельсавета. Размешчаны за 28 км на поўнач ад Баранавіч, ля ракі Сэрвач. Гісторыя Будаўніцтва царквы Святога Мікалая ў маёнтку Ясянец фундаваў у 1638 годзе мазырскі мечнік Рыгор Война-Ясянецкі разам з жонкай Хрысцінай з Улатоўскіх. Згодна з візітацыяй 1680 года, святыня была драўляная і мела ўсё неабходнае начынне. У першай палове 1880-х гадоў сяло Ясянец (яно ж Паручын) у Гарадзішчанскай воласці Навагрудскага павета Мінскай губерні, 35 двароў, 350 жыхароў, дзейнічалі 2 царквы, капліца, школа. У 1897 годзе дзейнічалі царква, царкоўна-прыходская школа, вадзяны млын. У пачатку XX стагоддзя 31 двор, каля 170 жыхароў. Побач з сялом знаходзіўся аднайменны маёнтак (1 двор, 2 жыхары). Паводле Рыжскага мірнага дагавора 1921 года ў складзе Польскай Рэспублікі. З 1939 года ў складзе БССР. Насельніцтва 21 двор, 171 жыхар (1897) 225 жыхароў (1939) 221 жыхар (1970) 57 двары, 74 жыхары (1998) Славутасці Рэшткі сядзібы Верашчакаў. Крыніца «Ясянец». Ліпа драбналістая «Ясянецкая» — батанічны помнік прыроды мясцовага значэння (каля паўночнай ускраіны вёскі). Страчаная спадчына Сядзібны дом. Свята-Мікалаеўская царква (1638). Вядомыя асобы Яўхім Храптовіч (1729—1812) — грамадскі і дзяржаўны дзеяч Рэчы Паспалітай, апошні канцлер вялікі літоўскі. Зноскі Літаратура Гарады і вёскі Беларусі: Энцыклапедыя. Т. 3, кн. 1. Брэсцкая вобласць / рэдкал.: Г. П. Пашкоў (дырэктар) і інш. — Мн.: Беларуская Энцыклапедыя імя Петруся Броўкі, 2006. — 528 с.: іл. — 4 000 экз. — ISBN 985-11-0373-X. Спасылкі На Вікісховішчы ёсць медыяфайлы па тэме Ясянец (Баранавіцкі раён) Ясянец (Баранавіцкі раён) на сайце Глобус Беларусі (руск.)